পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
১৯৬১ মৌসুমের অ্যাশেজ সিরিজ খেলার জন্য অস্ট্রেলিয়া দল ইংল্যান্ড গমন করে। এ সিরিজে প্রথমবারের মতো তিনি পাঁচ টেস্টের সবকটিতেই অংশ নেন। দল নির্বাচকমণ্ডলীর প্রতি আস্থা রেখে বিল লরি’র পর টেস্ট গড়ে দ্বিতীয় স্থানে ছিলেন পিটার বার্জ। টেস্টের পূর্বে কাউন্টি দলগুলোর বিপক্ষে খেলাগুলোয় প্রায়শই বৃষ্টির কারণে বিঘ্নিত হয়। সফরকারীরা জয়ের লক্ষ্যে পৌঁছে যাওয়ায় বার্জের ইনিংস অল্প সময়েই শেষ হয়ে যায়। প্রথম পাঁচ ইনিংসই অসম্পূর্ণ ছিল। তন্মধ্যে, ল্যাঙ্কাশায়ারের বিপক্ষে ১০১ রান তুলেন। মে মাসের দ্বিতীয়ার্ধে উপর্যুপরী নিম্নমূখী খেলায় টেস্ট শুরুর পূর্বে সর্বশেষ কাউন্টি খেলায় সাসেক্সের বিপক্ষে ১৫৮ রান তুলেন।